Undersøgelsen er foretaget blandt forældrene til skolebørnene på Gl. Hasseris Skole. Og resultatet chokerer. Hele 31 procent er utilfredse eller meget utilfredse med skolens ledelse. Og det er mere en dobbelt så meget som på skoler i resten af landet. Desuden er der utilfredshed med antallet af vikartimer og med skolens manglende fokus på trivsel på skolen. Fra januar til august i år er 40 elever taget ud af skolen før tid, primært fra skolens ældste klasser. Der er nu kommet en ekstern konsulent ind i sagen fra Meruri Urval. Han skal sammen med skolen nu undersøge, hvad der kan gøres for at ændre på situationen. Konsulentfirmaet påbegynder arbejdet inden jul og det forventes, at der foreligger en rapport ultimo januar.

Opsummering:
En tilfredshedsundersøgelse foretaget på opfordring af undervisningsministeriet viser nu chokerende stor utilfredshed med ledelsen på Gl. Hasseris Skole i Aalborg.